मुख्यमन्त्रीका पिताद्वारा सात लाखको अक्षयकोष स्थापना
सुदूरपश्चिम प्रदेशका मुख्यमन्त्री कमलबहादुर शाहका पिता मङ्गलबहादुर शाहले सात लाख रुपियाँको अक्षयकोष स्थापना गर्नुभएको छ ।
अविनाश चौधरीधनगढी, मङ्सिर १२ गते । सुदूरपश्चिम प्रदेशका मुख्यमन्त्री कमलबहादुर शाहका पिता मङ्गलबहादुर शाहले सात लाख रुपियाँको अक्षयकोष स्थापना गर्नुभएको छ ।सेवानिवृत वरिष्ठ प्रहरी उपरीक्षकसमेत रहनुभएका शाहले आफ्नो ८४औँ जन्मदिनको अवसर पारेर सात लाख रुपियाँको मङ्गल चन्द्रा शान्ति अक्षयकोष स्थापना गर्नु भएको हो ।उहाँले आफ्नो जन्मभूमि अछामको रामारोशन गाउँपालिका–५ मा रहेको यशोदा उच्च माध्यमिक विद्यालयको स्तरोन्नतिका लागि अक्षयकोष स्थापना गर्नुभएको जनाइएको छ ।विद्यालयमा अध्ययनरत अति जेहेन्दार, दुःखी र निम्न आय भएका विद्यार्थीको उज्ज्वल भविष्यका लागि आफूले अक्षयकोष स्थापना गरेको शाहले बताउनुभएको छ । घोषणा कार्यक्रममा सुदूरपश्चिमका मुख्यमन्त्री कमलबहादुर शाह, सामाजिक विकासमन्त्री झपटबहादुर साउद, रामारोशन गाउँपालिकाका अध्यक्ष मानबहादुर साउद लगायतको उपस्थिति रहेको थियो ।